CELEX: 31980R2675
Language: el
Date: 1980-10-17 00:00:00
Title: Κανονισμός (EOK) αριθ. 2675/80 τής Επιτροπής τής 17ης Οκτωβρίου 1980 περί τροποποιήσεως τού κανονισμού (EOK) αριθ. 1687/76 «περί καθορισμού τών κοινών λεπτομερειών ελέγχου τής χρήσεως καί/ή τού προορισμού τών προϊόντων πού προέρχονται από τήν παρέμβαση»

Avis juridique important

|

31980R2675

Κανονισμός (EOK) αριθ. 2675/80 τής Επιτροπής τής 17ης Οκτωβρίου 1980 περί τροποποιήσεως τού κανονισμού (EOK) αριθ. 1687/76 «περί καθορισμού τών κοινών λεπτομερειών ελέγχου τής χρήσεως καί/ή τού προορισμού τών προϊόντων πού προέρχονται από τήν παρέμβαση»  

Επίσημη Εφημερίδα αριθ. L 274 της 18/10/1980 σ. 0014 - 0015 Ελληνική ειδική έκδοση: Κεφάλαιο 03 τόμος 31 σ. 0052  Ισπανική ειδική έκδοση: Κεφάλαιο 03 τόμος 19 σ. 0092  Πορτογαλική ειδική έκδοση : Κεφάλαιο 03 τόμος 19 σ. 0092 

ΚΑΝΟΝΙΣΜΟΣ (ΕΟΚ) αριθ. 2675/80 ΤΗΣ ΕΠΙΤΡΟΠΗΣ της 17ης Οκτωβρίου 1980 περί τροποποιήσεως του κανονισμού (ΕΟΚ) αριθ. 1687/76 "περί καθορισμού των κοινών λεπτομερειών ελέγχου της χρήσεως και/ή του προορισμού των προϊόντων που προέρχονται από την  παρέμβαση"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1917/80(2), και ιδίως τα άρθρα 12 παράγραφος 4  και 26 παράγραφος 3, καθώς και τις αντίστοιχες διατάξεις των άλλων κανονισμών περί δημιουργίας κοινής οργανώσεως αγορών για τα αγροτικά προϊόντα,  Εκτιμώντας:  ότι ο κανονισμός (ΕΟΚ) αριθ. 1687/76(3), όπως τροποποιήθηκε τελευταία από τον κανονισμό (ΕΟΚ) αριθ. 1649/80(4), θεσπίζει τις διατάξεις που εφαρμόζονται όταν προϊόντα ειδικής χρήσεως και/ή προορισμού προέρχονται από το απόθεμα παρεμβάσεως- ότι το άρθρο 26 του κανονισμού (ΕΟΚ) αριθ. 2730/79(5), όπως τροποποιήθηκε τελευταία από τον κανονισμό αριθ. 2674/80(6), προβλέπει την προκαταβολή των επιστροφών εφ' όσον τα προϊόντα έχουν αποθηκευθεί σε αποθήκη τροφοδοσίας- ότι στις περιπτώσεις αυτές ο  υπεύθυνος της αποθήκης αναλαμβάνει να χρησιμοποιεί τα προϊόντα για τροφοδοσία εντός της Κοινότητος- ότι τέτοιες προμήθειες εξομοιούνται με εξαγωγές όσον αφορά τις επιστροφές- ότι τα προϊόντα τα προερχόμενα από την παρέμβαση πρέπει να θεωρούνται  εξαχθέντα από τη στιγμή που αποθηκεύονται σε τέτοιες αποθήκες- ότι τα προϊόντα τροφοδοσίας είναι δυνατόν να μην φθάσουν στον προορισμό τους- ότι στις περιπτώσεις αυτές πρέπει να καταβληθεί ένα κατ' αποκοπήν ποσό- ότι οι διατάξεις του άρθρου 28 του κανονισμού (ΕΟΚ) αριθ. 2730/79 εφαρμόζονται στις περιπτώσεις κατά  τις οποίες έχει γίνει προκαταβολή της επιστροφής εξαγωγής- ότι στις περιπτώσεις που δεν προβλέπεται επιστροφή, η τιμή πωλήσεως θεωρείται ότι αντανακλά τον όρο αυτόν, και κατά συνέπεια, ότι τα προϊόντα αυτά ευρίσκονται σε θέση παρόμοια με εκείνα που  απολαύουν επιστροφής κατά την εξαγωγή- ότι οι διατάξεις των άρθρων 26 έως 29 του κανονισμού (ΕΟΚ) αριθ. 2730/79 εφαρμόζονται για τα προϊόντα αυτά με την επιφύλαξη του άρθρου 28 παράγραφος 3- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1687/76 τροποποιείται ως εξής:  1. Το άρθρο 3 παράγραφος 1 υπό α) αντικαθίσταται από το κατωτέρω κείμενο:  "α) για τα προϊόντα που προορίζονται για εξαγωγή, είτε ως έχουν είτε κατόπιν μεταποιήσεως, ότι:  1. έχουν εγκαταλείψει τον γεωγραφικό χώρο της Κοινότητος όπως ορίζεται στο άρθρο 9 παράγραφος 2 του κανονισμού (ΕΟΚ) αριθ. 2730/79, ή 2. στην περίπτωση που προβλέπει το άρθρο 5 παράγραφος 1 του κανονισμού (ΕΟΚ) αριθ. 2730/79, έχουν φθάσει στον προορισμό τους, ή 3. έχουν αποθηκευθεί σε αποθήκη τροφοδοσίας εγκεκριμένη σύμφωνα με το άρθρο 26 του κανονισμού (ΕΟΚ) αριθ. 2730/79, ή 4. όσον αφορά τα προϊόντα του τομέως των σιτηρών, έχουν γίνει ακατάλληλα για ανθρώπινη ή ζωική ανάλωση." 2. Η κατωτέρω παράγραφος προστίθεται στο άρθρο 3:  "3. Οι διατάξεις των άρθρων 26 έως 29 του κανονισμού (ΕΟΚ) αριθ. 2730/79 εφαρμόζονται με την επιφύλαξη του άρθρου 28 παράγραφος 3 για τα προϊόντα που έχουν αποθηκευθεί σε αποθήκη τροφοδοσίας που αναφέρεται στην παράγραφο 1 υπό α) περίπτωση 3, ακόμη και  αν δεν προβλέπεται καταβολή επιστροφής."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται, κατόπιν αιτήσεως του ενδιαφερομένου προσώπου, από της 1ης Ιανουαρίου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 17 Οκτωβρίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 186 της 19.7.1980, σ. 1.  (3) ΕΕ αριθ. Ν 190 της 14.7.1976, σ. 1.  (4) ΕΕ αριθ. Ν 163 της 28.6.1980, σ. 35.  (5) ΕΕ αριθ. Ν 317 της 12.12.1979, σ. 1.  (6) ΕΕ αριθ. Ν 274 της 18.10.1980, σ. 11.